Անցյալ շաբաթ Հայաստանում անցկացվեցին ՀԱՊԿ «Փոխգործակցություն-2017» զորավարժությունները: Հարավային ռազմական օկրուգի զորահրամանատար Ալեքսանդր Դվորնիկովի խոսքերով՝ «առաջին անգամ կմշակվի Հայաստանի Հանրապետության եւ Ռուսաստանի Դաշնության զինված ուժերի գումարտակային մարտավարական խմբերի համատեղ զորավարժությունների փորձը, մեկ ծրագրի շրջանակներում կգործեն հայկական ռազմաօդային ուժերի եւ Ռուսաստանի ավիահենակետի օդանավախմբերը»: Նա հավելեց, որ միասնական նախագծի շրջանակում hատուկ առաջադրանքների լուծման համար ակտիվորեն կկիրառվեն հարձակվողական դեսանտային խմբեր եւ հետախուզական միավորներ Հայաստանից, Բելառուսից, Ղազախստանից, Ռուսաստանից, որոնք մասնակցել են «Որոնում-2017» համատեղ հատուկ մարտավարական զորավարժություններին: Դվորնիկովը հույս հայտնեց, որ համատեղ գործողությունները թույլ կտան մշակել ապօրինի զինված կազմավորումների դեմ պայքարի հավաքական միջոցներ: